**Միսս Լա Լա** (ծնունդով՝ **Աննա Օլգա Ալբերտինա Բրաուն**, ապրիլի 21, 1858(1858-04-21), Շչեցին, Պրուսիայի թագավորություն, Գերմանական միություն - *անհայտ*) օդային ակրոբատ, որին պատկերել է Էդգար Դեգան իր 1879 թվականի «Միսս Լա Լան Ֆեռնանդո կրկեսում» կտավում։ Նա նաև պատկերված էր Folies Bergère- ի պաստառում։ Նա եղել է շրջիկ կրկեսային դերասանուհի՝ Troupe Kaira-ի աստղը, և ելույթ է ունեցել Մոնմարտրում տեղակայված Ֆերնանդո կրկեսում (ֆր.՝ Cirque Fernando):

Վաղ կյանք
---------

Լա Լան ծննդյան անունն եղել է Աննա Օլգա Ալբերտինա Բրաուն կամ Օլգա Բրաուն։ Նա ծնվել է նախկին գերմանական/պրուսական Շչեցին տարածքում՝ սևամորթ հոր և սպիտակամորթ մորից։

Կարիերա
-------

Լա Լան սկսել է հյուրախաղերով հանդես գալ մանկուց՝ մոտավորապես ինը տարեկանում, երբ մայրը նրան կրկես է տարել։ Նա իր կարիերայի ընթացքում օգտագործել է բազմաթիվ բեմական անուններ, այդ թվում՝ Օլգա Նեգես, Արևադարձային Վեներա, Աֆրիկյան արքայադուստր և Օլգա Մուլատո։ Նա նաև անվանվել է La Femme Canon, La Mulatresse-Canon և Black Venus։ Լա Լան ելույթ է ունեղել է այնպիսի վայրերում, ինչպիսիք են Ֆոլի Բերժեն Փարիզում, Թագավորական ակվարիումը Լոնդոնում և Գայեթ թատրոնը Մանչեսթերում։ Կաիրա թատերախմբի կազմում Լա Լան կատարել է օդային ակրոբատիկա և հանդես եկել, որպես մարդ թնդանոթի գնդակ։ Նրան, ատամներով պարանը բռնած բարձրացրել են կրկեսի վրանի գմբեթի տակ՝ 200 ֆուտ բարձրության վրա։ Մեկ այլ նշանավոր հնարք ներառել է այլ մարդկանց կամ 200 ֆունտանոց թնդանոթը ատամներով բարձրացնելը։ 21 տարեկանում Լա Լան դարձել է Էդգար Դեգաի էսքիզների թեման, ինի արդյունքում նկարիչը 1879 թվականին ստեղծել է *«Միսս Լա Լան Ֆերնանդո կրկեսում» կտավը*։ Լա լան ելույթ է ունեցել մինչև 1880-ականների վերջը։

Ամուսնություն և ընտանիք
-----------------------

Միսս Լա Լայի ելույթների 1880 թվականի աֆիշ
Լա Լան ամուսնացել է աֆրոամերիկացի կրկեսի կոնտորցիոնիստ Էմանուել «Մանուել» Վուդսոնի հետ 1888 թվականին։ Զույգը երեք դուստր է ունեցել, որոնք նույնպես կրկեսային հնարքներ կատարողներ են դարձել՝ ստեղծելով The Three Keziahs կոչվող եռյակը։

Հիշատակ
-------

Լա Լային անդրադարձել են տարբեր հոդվածներում, այդ թվում՝ *The Guardian-*ում և *Նյու Յորք Թայմս*ում, ինչպես նաև 2007 թվականի *«Միսս Լա Լայի ատամները. Մտորումներ Դեգայի և Ռասայի մասին»* գիտական աշխատության մեջ։ Էդգար Դեգայի նրա դիմանկարը կախված է Լոնդոնի Ազգային պատկերասրահում , Անգլիա։ 1937 թվականից դիմանկարը հայտնվել է մի շարք ցուցահանդեսներում մի շարք վայրերում, այդ թվում՝ Լոս Անջելեսի Ջ. Փոլ Գեթթի թանգարանում և Նյու Յորքի Մորգան գրադարանում և թանգարանում։ 2018 թվականին դիմանկարը փոխառվել է Անգլիայի Շեֆիլդ քաղաքի Ուեսթոն Պարկ թանգարանին ՝ «*Կրկես» շարքի կրկեսի սևամորթ կատարողների մասին ցուցադրության համար*։ 2018 թվականի հոկտեմբերից մինչև 2019 թվականի փետրվարը դիմանկարը հայտնվել է «Սև մուսան Մանեից մինչև Մատիս և այն կողմ» ցուցահանդեսում Կոլումբիայի համալսարանի «Miriam and Ira D. Wallach Art» պատկերասրահում, որը վարում էր դոկտոր Դենիզ Մյուրելը։

Ծանոթագրություններ
------------------

1. 1 2 3 4
2. 1 2 3 4 5  Rosenberg, Karen (2013 թ․ փետրվարի 21). «A Painterly Eye Capturing a High-Flying Muse». *The New York Times*.
3. ↑  «Degas, Miss La La, and the Cirque Fernando». *The Morgan Library & Museum*. 2013 թ․ մարտի 21.
4. ↑  «Famed Aerialist Miss la La Mesmerized Fans Including Edgar Degas with Her Graceful Strength».
5. ↑  «Little Known Black History Fact: Olga Kaira». 2016 թ․ հոկտեմբերի 28.
6. 1 2 3 4  Kennedy, Maev (2018 թ․ մայիսի 7). «From Degas muse to modern aerialist: exhibition charts black women in circus».
7. 1 2 3 4  «5 Forgotten Heroines Of Victorian London». *Londonist*. 2018 թ․ մարտի 6.
8. ↑  Jules Chéret (1880). «*Folies-Bergère. Miss Lala*». *poster, Les Arts décoratifs, Paris*. Վերցված է 2023 թ․ փետրվարի 25-ին.
9. ↑  François Appel (1880). «*Miss Lala et troupe Kaira*». *poster, Bibliothèque nationale de France, Bibliothèque nationale de France#Gallica, Paris*. Վերցված է 2023 թ․ փետրվարի 25-ին.
10. 1 2  «Miss La La Takes Flight». *Museums Sheffield*.
11. 1 2 3  «The untold story of Europe's first black female circus star | The Voice Online». *archive.voice-online.co.uk*.
12. ↑  Brown, Marilyn R. (2007). «"Miss La La's" Teeth: Reflections on Degas and "Race"». *The Art Bulletin*. **89** (4): 738–765. doi:10.1080/00043079.2007.10786372. JSTOR 25067359.
13. ↑  «Hilaire-Germain-Edgar Degas | Miss La La at the Cirque Fernando | NG4121 | National Gallery, London». *www.nationalgallery.org.uk*.
14. 1 2  «Miss Lala at the Fernando Circus (Getty Museum)». *The J. Paul Getty in Los Angeles*.